ประชาชนร่วมรณรงค์“สงกรานต์ 2565 บ้านใกล้-บ้านไกล ร่วมใจลดปัญหาจราจรติดขัด”
นายสราวุธ ทรงศิวิไล อธิบดีกรมทางหลวง เปิดเผยว่า นายศักดิ์สยาม ชิดขอบ รัฐมนตรีว่าการกระทรวงคมนาคม มอบนโยบายให้ทุกหน่วยงานในสังกัดกระทรวงคมนาคมเตรียมความพร้อมเพื่ออำนวยความสะดวกในการเดินทางให้กับประชาชน รวมทั้งให้เน้นย้ำการดูแลด้านความปลอดภัยการเดินทางเป็นพิเศษ เพื่อลดการสูญเสียทั้งชีวิตและทรัพย์สิน ในช่วงเทศกาลสงกรานต์ ระหว่างวันที่ 11 – 17 เมษายน 2565 ซึ่งเป็นช่วงที่มีประชาชนจำนวนมากเดินทางท่องเที่ยวและกลับภูมิลำเนา กระทรวงคมนาคม ขอความร่วมมือ เชิญชวนประชาชนร่วมสนับสนุนมาตรการ “คนบ้านใกล้เดินทางออกจากกรุงเทพฯ ทีหลัง และเดินทางกลับเข้ากรุงเทพฯ ก่อน” โดยวางแผนการเดินทางล่วงหน้าเพื่อกระจายการเดินทางและเหลื่อมเวลาการเดินทางในเส้นทางเข้า – ออกกรุงเทพฯ กลุ่มเดินทางใกล้ ประชาชนที่เดินทางกลับภูมิลำเนาหรือท่องเที่ยวในรัศมี 200 – 300 กิโลเมตรจากกรุงเทพฯ ให้เดินทางออกทีหลัง – กลับไว โดยเดินทางออกจากกรุงเทพฯ ในวันพฤหัสบดีที่ 14 เมษายน 2565 และกลับเข้ากรุงเทพฯ ในวันเสาร์ที่ 16 เมษายน 2565 สำหรับคนบ้านไกล ขอให้เดินทางออกไว – กลับทีหลัง โดยเดินทางออกจากกรุงเทพมหานครในช่วงวันอังคารถึงวันพุธที่ 12 – 13 เมษายน 2565  และกลับเข้ากรุงเทพมหานครในช่วงวันเสาร์ถึงวันอาทิตย์ที่ 16 - 17 เมษายน 2565สำหรับพื้นที่เป้าหมายการขับเคลื่อนมาตรการประชาชนกลุ่มบ้านใกล้ 21 จังหวัด  ภายใน 200 – 300 กิโลเมตร จากกรุงเทพฯ ประกอบด้วยกลุ่มจังหวัดทางตอนเหนือ  9 จังหวัด ได้แก่ อยุธยา อ่างทอง สุพรรณบุรี สิงห์บุรี ชัยนาท ลพบุรี อุทัยธานีนครสวรรค์ เพชรบูรณ์ กลุ่มจังหวัดทางตอนอีสาน 4 จังหวัด ได้แก่ สระบุรี นครนายก ชัยภูมิ นครราชสีมา กลุ่มจังหวัดทางตอนตะวันออก 4 จังหวัด ได้แก่ ปราจีนบุรี ฉะเชิงเทรา ชลบุรี สระแก้ว และกลุ่มจังหวัดทางตอนตะวันตก 4 จังหวัด ได้แก่ กาญจนบุรี ราชบุรี สมุทรสงคราม และเพชรบุรีนอกจากนี้ ยังได้กำชับให้เจ้าหน้าที่ เตรียมพร้อมด้านบุคลากรและอุปกรณ์ตลอด  24 ชั่วโมง และปฏิบัติงานตามมาตรการป้องกันโรค ของกระทรวงสาธารณสุขอย่างเคร่งครัด